
Europski parlament,
–	uzimajući u obzir prijedlog Komisije upućen Europskom parlamentu i Vijeću (COM(2026)0360 – C10‑0124/2026),
–	uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) 1309/2013[footnoteRef:1] („Uredba o EGF-u”), kako je izmijenjena Uredbom (EU) 2026/1139[footnoteRef:2], [1:  	SL L 153, 3.5.2021., str. 48., ELI: http://data.europa.eu/eli/reg/2021/691/oj.]  [2:  	SL L, 2026/1139, 20.5.2026., ELI: http://data.europa.eu/eli/reg/2026/1139/oj.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:3], kako je izmijenjena Uredbom (EU, Euratom) 2024/765[footnoteRef:4], a posebno njezin članak 8., [3:  	SL L 433 I, 22.12.2020., str. 11., ELI: http://data.europa.eu/eli/reg/2020/2093/oj.]  [4:  	SL L, 2024/765, 29.2.2024., ELI: https://eur-lex.europa.eu/eli/reg/2024/765/oj.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:5], a posebno njegovu točku 9., [5:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj.] 

–	uzimajući u obzir izvješće Odbora za proračune (A10‑0179/2026),
A.	budući da je Unija uspostavila zakonodavne i proračunske instrumente kako bi pružila dodatnu potporu radnicima koji su pogođeni posljedicama velikih strukturnih događaja i promjena u svjetskim trgovinskim tokovima ili kojima predstoji otpuštanje u poduzeću koje je u postupku restrukturiranja, te kako bi im se pružila pomoć prilikom njihova ponovnog uključivanja na tržište rada; budući da se ta pomoć ostvaruje u obliku financijske potpore radnicima;
B.	budući da bi financijski doprinosi iz EGF-a ponajprije trebali biti usmjereni na aktivne mjere politike tržišta rada i personalizirane usluge čiji je cilj brza reintegracija korisnika na tržište rada ili potpora u promjeni karijere;
C.	budući da je u članku 11. stavku 1. Uredbe o EGF-u utvrđeno da se na inicijativu Komisije za tehničku pomoć može upotrijebiti do 1,5 % godišnje gornje granice EGF-a; 
D.	budući da se tehnička pomoć može sastojati od tehničkih i administrativnih rashoda za provedbu EGF-a, kao što su aktivnosti pripreme, praćenja, kontrole, revizije i evaluacije, kao i prikupljanje podataka, komunikacijske aktivnosti i aktivnosti kojima se povećava vidljivost EGF-a kao fonda ili u pogledu posebnih projekata i drugih mjera tehničke pomoći; budući da tehnička pomoć uključuje pružanje informacija i smjernica državama članicama i socijalnim partnerima o EGF-u, kao i posebno informiranje država članica koje nisu iskoristile potporu iz EGF-a ili su je slabo iskoristile; budući da bi aktivnosti tehničke pomoći trebale doprinijeti poboljšanju djelotvornosti, dostupnosti i vidljivosti EGF-a s posebnim naglaskom na mjerljivim rezultatima, administrativnom pojednostavnjenju i provedbi usmjerenoj na korisnike za države članice i korisnike; budući da nekoliko država članica još uvijek nije iskoristilo EGF unatoč tome što se suočavaju s postupcima restrukturiranja i otpuštanjima usporedivima s onima u državama članicama korisnicama; budući da su stoga potrebne ciljane aktivnosti podizanja razine osviještenosti i informiranja kako bi se osigurao jednak pristup mogućnostima koje EGF nudi diljem Unije;
E.	budući da predloženi iznos od 210 000 EUR predstavlja otprilike 0,60 % maksimalnog godišnjeg proračuna raspoloživog za EGF u 2026. godini; budući da EGF pruža važnu potporu radnicima pogođenima restrukturiranjem i otpuštanjem; budući da su konkurentno europsko gospodarstvo, smanjeno administrativno opterećenje i poslovno okruženje pogodno za ulaganja i inovacije i dalje ključni za očuvanje kvalitetnih radnih mjesta i smanjenje broja radnika kojima je potrebna potpora u okviru EGF-a;
1.	slaže se s mobilizacijom 210 000 EUR i s time da se mjere koje je predložila Komisija financiraju kao tehnička pomoć u skladu s člankom 11. stavcima 1. i 4. te člankom 12. stavcima 2., 3. i 4. Uredbe o EGF-u; naglašava da bi rashodi za tehničku pomoć trebali ostati razmjerni, učinkoviti i usmjereni na aktivnosti kojima se dokazano poboljšava pristup potpori za radnike koji su proglašeni viškom i ukupna djelotvornost EGF-a;
2.	prima na znanje da će Komisija upotrijebiti raspoloživi proračun u okviru administrativne potpore za održavanje sastanaka stručne skupine osoba za kontakt u EGF-u (po dvoje članova iz svake države članice) i jednog seminara uz sudjelovanje provedbenih tijela EGF-a i socijalnih partnera radi poticanja umrežavanja među državama članicama; traži od Komisije da nastavi sustavno pozivati Parlament na te sastanke i seminare u skladu s mjerodavnim odredbama Okvirnog sporazuma o odnosima između Parlamenta i Komisije;
3.	ističe potrebu za daljnjim povećanjem opće osviještenosti i vidljivosti EGF-a; ističe činjenicu da se taj cilj može ostvariti uključivanjem EGF-a u razne publikacije i audiovizualne aktivnosti Komisije kako je predviđeno člankom 11. stavkom 1. Uredbe o EGF-u te širenjem ciljanih informacija nacionalnim, regionalnim i lokalnim tijelima, socijalnim partnerima i široj javnosti; pozdravlja u tom kontekstu održavanje posebne internetske stranice za EGF i poziva Komisiju da je redovito ažurira i proširuje; poziva Komisiju da u svojim aktivnostima podizanja razine osviještenosti i komunikacijskim aktivnostima obrati posebnu pozornost na države članice koje još nisu iskoristile EGF ili su ga iskoristile samo u ograničenoj mjeri, uključujući one koje se suočavaju sa znatnim postupcima restrukturiranja i otpuštanjima, kako bi se poboljšalo znanje o EGF-u i olakšao pristup potpori iz EGF-a;
4.	ističe da je potrebno dodatno pojednostavniti postupak podnošenja zahtjeva za dodjelu sredstava iz EGF-a; pozdravlja u tom pogledu održavanje sustava elektroničke razmjene podataka i rad Komisije na standardiziranim postupcima za zahtjeve za dodjelu sredstava iz EGF-a; poziva Komisiju da nastavi smanjivati administrativno opterećenje i skraćivati vrijeme između podnošenja zahtjeva i pružanja potpore korisnicima, osiguravajući pritom potpunu transparentnost i proračunski nadzor Europskog parlamenta kao jedne grane proračunskog tijela;
5.	naglašava da je važno osigurati da radnici pogođeni masovnim otpuštanjima, zatvaranjima i premještanjima mogu pronaći posao i nove mogućnosti; stoga naglašava da bi EGF i dalje trebao davati prednost mjerama osposobljavanja i prekvalifikacije za radnike koji su proglašeni viškom, nudeći načine osposobljavanja i kvalifikacije kojima se olakšava njihovo ponovno uključivanje na tržište rada; ističe da bi se evaluacije učinka EGF-a trebale usredotočiti na mjerenje ponovnog uključivanja korisnika na tržište rada i učinkovitosti pruženog osposobljavanja kako bi se tijekom vremena kontinuirano poboljšavali i prilagođavali načini osposobljavanja i mjere potpore;
6.	pozdravlja aktivnosti kojima se podiže razina osviještenosti na razini država članica, socijalnih partnera i poduzeća o izmjenama Uredbe o EGF-u koje uključuju mogućnost pružanja potpore i radnicima kojima predstoji otpuštanje iz poduzeća koje je u postupku restrukturiranja;
7.	naglašava da bi rashodi koji se financiraju u okviru tehničke pomoći trebali podlijegati strogom praćenju i redovitoj evaluaciji kako bi se osiguralo dobro financijsko upravljanje, troškovna učinkovitost i konkretna dodana vrijednost za države članice i korisnike; poziva Komisiju da pruži detaljne informacije o upotrebi sredstava tehničke pomoći i konkretnim ishodima postignutima financiranim aktivnostima;
8.	odobrava Odluku priloženu ovoj Rezoluciji;
9.	nalaže svojoj predsjednici da potpiše ovu Odluku zajedno s predsjednikom Vijeća te da je da na objavu u Službenom listu Europske unije;
10.	nalaže svojoj predsjednici da ovu Rezoluciju, zajedno s njezinim Prilogom, proslijedi Vijeću i Komisiji.

[bookmark: _Toc233722008]PRILOG: ODLUKA EUROPSKOG PARLAMENTA I VIJEĆA
o mobilizaciji, na inicijativu Komisije, Europskog fonda za prilagodbu globalizaciji za radnike koji su proglašeni viškom (EGF/2026/000 TA 2026 – Tehnička pomoć)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013[footnoteRef:6], a posebno njezin članak 15. stavak 1. prvi podstavak, [6:  	SL L 153, 3.5.2021., str. 48., ELI: http://data.europa.eu/eli/reg/2021/691/oj.] 

uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:7], a posebno njegovu točku 9., [7:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj. ] 

uzimajući u obzir prijedlog Europske komisije,
budući da:
(1)	Cilj je Europskog fonda za prilagodbu globalizaciji za radnike koji su proglašeni viškom (EGF) iskazati solidarnost i promicati dostojanstveno i održivo zapošljavanje u Uniji pružanjem potpore otpuštenim radnicima i samozaposlenim osobama koje su prestale obavljati svoju djelatnost zbog velikih restrukturiranja te im pomoći da što prije pronađu novo dostojanstveno i održivo zaposlenje.
(2)	U skladu s člankom 8. Uredbe Vijeća (EU, Euratom) 2020/2093[footnoteRef:8], kako je izmijenjena Uredbom Vijeća (EU, Euratom) 2024/765[footnoteRef:9], i člankom 16. Uredbe (EU) 2021/691, sredstva EGF-a ne smiju premašiti maksimalni godišnji iznos od 30 milijuna EUR (u cijenama iz 2018.). [8:  	Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027. (SL L 433 I, 22.12.2020., str. 11., ELI: http://data.europa.eu/eli/reg/2020/2093/oj).]  [9:  	Uredba Vijeća (EU, Euratom) 2024/765 od 29. veljače 2024. o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027. (SL L, 2024/765, 29.2.2024., ELI: http://data.europa.eu/eli/reg/2024/765/oj).] 

(3)	Uredbom (EU) 2021/691 predviđeno je da se svake godine na inicijativu Komisije za tehničku pomoć može upotrijebiti najviše 1,5 % najvišeg godišnjeg iznosa EGF-a.
(4)	Ta je pomoć potrebna za ispunjavanje obveza povezanih s provedbom EGF-a kako je predviđeno člankom 11. Uredbe (EU) 2021/691, osobito u pogledu praćenja i prikupljanja podataka te komunikacijskih aktivnosti i aktivnosti kojima se povećava vidljivost EGF-a.
(5)	EGF bi stoga trebalo mobilizirati kako bi se pružila tehnička pomoć na inicijativu Komisije u iznosu od 210 000 EUR,
DONIJELI SU OVU ODLUKU:

Članak 1.

[bookmark: _Hlk230695449]U okviru općeg proračuna Unije za financijsku godinu 2026. mobilizira se Europski fond za prilagodbu globalizaciji za radnike koji su proglašeni viškom kako bi se osigurao iznos od 210 000 EUR u obliku odobrenih sredstava za preuzimanje obveza i odobrenih sredstava za plaćanje.

Članak 2.

Ova Odluka stupa na snagu na dan objave u Službenom listu Europske unije. 


Sastavljeno u 

Za Europski parlament			Za Vijeće
Predsjednica					Predsjednik/Predsjednica

